Document ID: 31999R2543

Uredba komisije (ES) št. 2543/1999
z dne 1. decembra 1999
o nomenklaturi držav in ozemelj za potrebe statistike zunanje trgovine Skupnosti ter statistike trgovine med državami članicami
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1172/95 z dne 22. maja 1995 o statistiki v zvezi z blagovno menjavo Skupnosti in njenih držav članic z državami nečlanicami [1], nazadnje spremenjene z Uredbo št. 374/98 [2],
ob upoštevanju naslednjega:
(1) v skladu s členom 9 Uredbe (ES) št. 1172/95 je za uvedbo nomenklature držav in ozemelj odgovorna Komisija;
(2) različica, veljavna 1. januarja 1999, je bila določena v prilogi k Uredbi Komisije (EC) št. 2645/98 [3];
(3) od 1. januarja 1999 nomenklatura držav in ozemelj temelji na standardu ISO alpha-2; zato je priporočljivo določeno prehodno obdobje, ki državam članicam omogoči, da se prilagodijo sprejetim spremembam; ker je zaradi poenostavitve bistvenega pomena, da se to prehodno obdobje konča, ko začnejo veljati določbe, ki spreminjajo pravila o enotni upravni listini;
(4) ukrepi, predvideni v tej uredbi, so v skladu z mnenjem Statističnega odbora v zvezi z blagovno menjavo z državami nečlanicami,
SPREJELA NASLEDNJO UREDBO:
Člen 1
Različica nomenklature držav in ozemelj za statistiko zunanje trgovine Skupnosti in statistiko trgovine med državami članicami, ki velja od 1. januarja 2000, je določena v prilogi
Člen 2
Ta uredba začne veljati 1. januarja 2000.
Države članice pa lahko uporabljajo trimestno številčno kodo, navedeno tudi v prilogi k tej uredbi, dokler ne stopijo v veljavo določbe, ki spreminjajo Prilogi 37 in 38 k Uredbi Komisije (EGS) št. 2454/93 [4].
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 1999

Labels: 3
19